Izaskun Ugarte Begoña

Izaskun Ugarte Begoña (Bilbo, Bizkaia, 1959 - Ibid. 2025eko urriaren 21a) euskal iheslari politikoa eta GALen biktimen aurpegi ezaguna izan zen. Bere ideietan finko zen emakume indartsua. 

 Ibilbidea 
Bilbon sortu zen, eta bertan bizi izan zen gaztaroaren hasieran. Gero, oso gazte zela, Ipar Euskal Herrira alde egin behar izan zuen iheslari, bere bikotekide zen Mikel Goikoetxea Txapelarekin. Donibane Lohizunen bizi izan ziren. Valençòlan ere egon ziren, konfinaturik (1979).

Donibane Lohizuneko ikastolan aritu zen lanean. Hegoaldera itzuli zenean, Bilbora, Bilboko Kafe Antzokian jardun zen.

2025eko urriaren 21ean zendu zen, gaixotasun luze baten ondorioz.

 Prestakuntza 
Sorbonne Parisko Unibertsitatean, psikologia ikasi zuen. 

 Bizitza pertsonala 
Izaskun Ugarte eta Mikel Goikoetxea Txapela bikote ziren. Donibane Lohizunen bizi ziren 1981ean. 1983ko abenduaren 28an, zortziak aldera autoz iritsi ziren etxera Izaskun, Txapela eta alaba bat. Autotik jaisterakoan isilgailu eta mira teleskopikoko errifle batez egindako tiroak jo zuen Txapela lepo inguruan. Handik lau egunera hil zen, zaurien ondorioz, 1984ko urtarrilaren 1ean. Bordeleko ospitalean hil zen. GALek hartu zuen erailketa hura bere gain.

Izaskunek eta Txapelak bi alaba izan zituzten: Hodei eta Haize. Gerora, Izaskunek beste alaba bat izan zuen.

2009an, Josu Martinezek Donostiako Zinemaldiko Zinemira sailean aurkeztutako Itsasoaren alaba film dokumentala egin zuen Txapelaren bizitzaren inguruan; hots, Haize Goikoetxea Ugartek aitaren arrastoen bila egindako bidaiaren kontakizun bat da.

 Erreferentziak 

 Kanpo estekak 

 Salvados, Jordi Evole, La Sexta, 2018ko apirilaren 29a.
 "Izaskun Ugarte: ezin da atzera egin. Txapelaren oroimena: herria eta bi haur",  Argia, 1984ko otsailaren 5a, Iñaki Zubiondo eta Joxe Mari Ostolaza Xalbardin
 "Ezkutuko sufrimendua" Argia, 2009ko martxoaren 3a, Urko Apaolaza Avila.

Kategoria:Bilbotarrak
Kategoria:Errefuxiatuak
Kategoria:GALen biktimak
Kategoria:Euskal Herriko psikologoak
Kategoria:Emakume psikologoak
Kategoria:Minbiziak hildakoak